stanford-oval/wikipedia huggingface dataset:
RPG-7
תחמושת

ממטול ה-RPG-7 ניתן לירות מגוון סוגי תחמושת ורקטות בעלות ראש קרבי (רש"ק) שונה המותאמים למטרות שונות. טרמינולוגיה נפוצה היא לקרוא לראש הקרבי "רימון" (עקב התרגום לאנגלית של RPG שהוא Rocket Propelled Grenade) ולשאר החלקים בחימוש "רקטה" או "מנוע רקטי". בצה"ל משתמשים לעיתים גם במונח פצמ"ט שפירושו פצצת מטול. הרקטות עצמן מיוצבות על ידי סנפירים שנפתחים מייד לאחר שיגור הרקטה. קוטר הרקטה עצמה מתאים לזה של המטול וקטן מזה של הרימון.
במטול ה-RPG-7, וכן בשיפור שלו, מטול ה-RPG-7V1, ניתן לירות רקטות נ"ט שייעודן הוא כלים משוריינים (מסומנות ב-PG או HEAT) וכן רקטות נגד אדם (מסומנות HE או OG). הרקטות מצוידות גם בסוגי מרעומים שונים, הנפוצים שבהם הם מרעום פגיעה פיזואלקטרי ומרעום זמן של 4.5 שניות.
הרקטות נגד שריון מתוכננות לחדור בין 300 מ"מ ל-600 מ"מ פלדה הומוגנית (בהתאם לדגם), אך התפתחויות בעשור האחרון בתחום השריון לכלי הרכב הביאו את יצרני ה-RPG לפתח רקטות נ"ט המצוידות בראשי קרב שייעודם הוא חדירת שריון מודרני כבד ושריון ריאקטיבי.
התחמושת הנוכחית של ה-RPG-7V1 כוללת שלושה סוגים עיקריים:
רימון PG-7VL הכולל מטען חלול סטנדרטי ומיועד לפגיעה במטרות משוריינות באופן קל כמו כלי רכב, נגמ"שים קלים ומבנים.
רימון PG-7VR הכולל מטען חלול כפול (טאנדם) ומיועד לפגוע ברק"ם הממוגן בכבדות בשריון מודרני, בייחוד טנקים. רימון זה הוא בעל כושר חדירה גבוה למדי: 700 מ"מ פלדה, 2 מטר לבנים, 1.5 מטר של בטון מחוזק ו-3.7 מטר של עץ או חול.
רימון TBG-7V תרמובארי המיועד לשימוש נגד מטרות אדם ובלוחמה בשטח בנוי.
תחמושת > מפרט טכני

|  | רקטת PG-7 | רקטת PG-7VL | רקטת PG-7VR |
| --- | --- | --- | --- |

| רש"ק | "חלול" HEAT ורסס | מטען חלול HEAT חד-שלבי | מטען חלול HEAT דו-שלבי (טאנדם) |
| משקל | 2.6 ק"ג | 2.6 ק"ג | 4.5 ק"ג |
| קוטר | 85 מ"מ | 93 מ"מ | 105 מ"מ |
| כושר חדירת שריון | 330 מ"מ פלדה | 600 מ"מ RHA | 700 מ"מ RHA אחרי שריון ריאקטיבי |
|  | רקטת TBG-7V | רקטת OG-7V |
| --- | --- | --- |

| רש"ק | חימוש תרמוברי ("פצצת דלק") | רסס (נגד אדם) |
| משקל | 4.5 ק"ג | 2.5 ק"ג |
| קוטר | 105 מ"מ | 40 מ"מ |
| רדיוס הריגה | 8 מטר | 15 מטר |
אופן הפעולה > ירי רקטה

באמצעות המטול משוגר רימון בעל קוטר של 70 מ"מ ומעלה (לעיתים אף בקוטר של כ-105 מ"מ) ומשקל של 2.5–4.5 ק"ג המחובר לרקטה ולמאיץ (booster) בקוטר 40 מ"מ. השיגור מבוצע באמצעות מטען אבק שרפה במאיץ במהירות של 115 מטר לשנייה (מ"ש), היוצר עשן-זנב בצבע אפור-כחול בהיר. מנוע הרקטה מוצת כעבור 10 מטרים ואז תומך בטיסה למשך 500 המטרים הבאים במהירות מרבית של 295 מטר לשנייה. הרקטה והרימון מיוצבים באמצעות שתי מערכות סנפירים: המערכת הגדולה נועדה לשמר את הכיוון ואילו המערכת הקטנה נועדה להכניס את הרקטה לסחרור כדי להקנות לה תנע זוויתי לייצוב מוגבר. טווח הירי המקסימלי נע בין 900 ל-1,100 מטרים, כאשר הטווח מוגבל על ידי חלק מהמרעומים, המתוכננים להתפוצץ כעבור 920 מטר (זמן השהייה של 4.5 שניות). באמצעות מרעומים המתוכננים להשהיית זמן, ניתן להשתמש ב־RPG-7 גם כנשק נ"מ, בעיקר כנגד מסוקים (כפי שאכן נעשה בסומליה).
חסרונותיו של ה-RPG הם:
חוסר דיוק בטווחים גדולים במיוחד, בעיקר כאשר ישנה רוח המשפיעה על סנפירי היצוב ומסיטה את הרקטה מן המסלול;
הצורך בכוונון מיוחד במצב זה;
תפעול מסורבל יחסית לרקטות נ"ט כמו לאו, המוכן לירי בפעולה אחת.
אופן הפעולה > דיוק בפגיעה

צבא ארצות הברית חקר את הדיוק של ה-RPG-7 ונתן את ההערכות הבאות לסיכוי פגיעה במטרה בגובה 5 מטר ורוחב 2.5 מטר הזזה הצידה במהירות 4 מטר לשנייה. תוצאות המחקר מובאות בטבלה שלהלן:
| טווח | סיכוי לפגיעה |
| --- | --- |
50 מטר: 100%
100 מטר: 96%
200 מטר: 51%
300 מטר: 22%
400 מטר: 9%
500 מטר: 4%
אופן הפעולה > טקטיקה

חוליית RPG-7 כוללת צוות של שני לוחמים:
לוחם אחד סוחב עליו את המטול ואחראי על ביצוע הירי. הוא בדרך כלל סוחב 2 רקטות נוספות עמו.
לוחם שני (הניצב לשמאל היורה) מחפה על היורה עם נשקו האישי, מאכן ליורה מטרות ובתום הירי מסייע לו לטעון מחדש. המחפה סוחב עליו 3 רקטות נוספות.
ה־RPG-7 יעיל לטווח של עד כ-300 מטרים. מעבר לטווח זה קשה מאוד לפגוע באמצעותו במטרות נעות. לעומת זאת, בטווחים של כ-50 עד 150 מטר הוא מדויק. בלוחמה בשטח בנוי הטווחים האופייניים של הירי הם קצרים בדרך כלל, ולכן מגבלה זו לא באה לידי ביטוי בסוגים אלה של קרבות.
קבוצות הגרילה פיתחו טקטיקה יעילה ביותר לביצוע מארבי RPG-7 נגד שיירות. לפי שיטה זו, מטען גחון מוטמן בציר שעליו השיירה הולכת לעבור, ברגע שהרכב הראשון עולה על המטען ומתפוצץ, חוליות ה-RPG יורות מהמארב על הרכב הראשון והרכב האחרון בשיירה במטרה לנטרל את יכולת תנועת השיירה. ברגע שהרכב הראשון והרכב האחרון לא יכולים לנוע, כל שאר הרכבים בשיירה תקועים ביניהם ומהווים למעשה מטרה נייחת לחוליות ה-RPG. מארבים כאלה יעילים במיוחד בצירים הרריים שבהם אין נתיבים חלופיים והתוואי הסלעי מספק מקומות מסתור מצוינים לחוליות ה-RPG.
אף על פי שה-7-RPG תוכנן נגד מטרות קרקע, באמצעות רקטה עם מרעום השהייה אפשר להפיל מסוק המרחף באיטיות.
היסטוריה ותפוצה

ה־RPG-7 וקודמו ה-RPG-2, הוא מטול כתף של רקטות נ"ט. עמידותו, פשטותו, מחירו הנמוך ויעילותו הפכו אותו לנשק הנ"ט הנפוץ ביותר בעולם. הוא נכנס לשירות ב-1961 בצבא האדום ונפרש ברמת המחלקה ואף כיתה. הוא החליף את ה-RPG-3 ונבחר על פני ה-RPG-4 שהיה בפיתוח (ה-RPG-7 עלה על ביצועיו של ה-RPG-4 באופן ניכר). התכנון המקורי היה מבוסס על הפאנצרפאוסט הגרמני. כיום, דגם המטול שבשירות הוא RPG-7V1 המסוגל לירות מגוון רב של רקטות עם רימונים שונים.
כיום יותר מ-40 מדינות משתמשות בנשק והוא מיוצר במספר דגמים ב-9 מדינות שונות. ה-RPG-7 פופולרי במיוחד בקרב ארגוני גרילה, מיליציות לא-סדורות ואף ארגוני טרור. ה-RPG-7 זכו לפרסום רב ומוניטין מעורר יראה עקב יעילותם הקטלנית בקרבות כמו באפגניסטן (המוג'אהידין בלמו את ברית המועצות) ובסומליה.
צה"ל נתקל ברקטות ה-RPG לראשונה במלחמת יום הכיפורים. צבאות מצריים וסוריה עשו שימוש נרחב בנשק נ"ט זה במהלך המלחמה. רקטות ה-RPG ביחד עם טילי הסאגר הסבו אבדות קשות לכוחות השריון הישראלים, שלא היו מוכנים לעימות מסוג זה. גם במהלך מלחמת לבנון הראשונה ספגו כוחות צה"ל אבדות ניכרות מאש חוליות RPG פלסטיניות, שפגעו בכלים משוריינים רבים. בעיקר זכו לפרסום במהלך המלחמה "ילדי ה-RPG", ילדים צעירים שנשלחו לפגוע בחיילי צה"ל עם מטולי RPG.
חוליות ה-RPG העיראקיות פגעו באופן ניכר בכוחות האמריקניים במלחמת עיראק, כאשר רקטות PG-7VR הצליחו לחדור ולהשמיד טנקים כמו ה-M1A1 אברהמס, אך בעיקר פגעו בנגמ"שים כמו הבראדלי והסטרייקר, וברכבי שטח ממוגנים (כגון ה-HMMWV).
היסטוריה ותפוצה > RPG-7 בעימות הישראלי-פלסטיני

גם ארגוני הטרור הפלסטיניים משתמשים במטולי RPG-7, בעיקר נגד רכבים משוריינים ומוצבי צה"ל. אף על פי שהכלים הכבדים של צה"ל (טנקים, נגמ"שים כבדים וכלים הנדסיים) ממוגנים בפני RPG, הם עדיין מהווים איום משמעותי על כוחות צה"ל (בייחוד עבור חי"ר ממוכן קל וכוחות רגליים).
ביהודה ושומרון, רוב מטולי ה-RPG-7 שהיו בידי הפלסטינים נתפסו על ידי כוחות צה"ל, ונכון ל-2013, איו"ש נחשב לאזור נקי מאיומי נ"ט משמעותיים.
ברצועת עזה, עשרות מטולי RPG-7 ורקטות PG-V תקניות הוברחו לידי ארגוני הטרור דרך המנהרות ברפיח. מאחר שמדובר באזור המאוכלס בצפיפות, המכיל מספר מעוזי טרור שלא טוהרו (בניגוד ליהודה ושומרון), ה-RPG-7 היווה איום משמעותי על הכוחות שפעלו בפאתי מחנות הפליטים. ברפיח, ה-RPG-7 היווה איום משמעותי מאחר שהבתים באזור צופים על ציר פילדלפי ומאפשרים ירי קל ונוח אל הכוחות הפועלים שם. הפלסטינים היו מודעים לכך וניצלו את קרבת הבתים לגבול בשביל להפגיז את מוצבי וכוחות צה"ל בציר בעשרות רקטות RPG. ברוב המקרים ירי זה הסתיים אך בנזק קל לכלים או בפצועים, אך ב-12 במאי 2004 רקטת PG-7VR שנורתה לעבר נגמ"ש M-113 של "צוות המנהרות", חדרה את מרכב הנגמ"ש והפעילה את חומרי הנפץ שהובלו בתוכו. בפיצוץ העז שנגרם, הנגמ"ש הושמד וחמשת אנשי הצוות נהרגו. כלקח מתקרית זו, הוצאו נגמ"שי ה-M-113 המיושנים אל מחוץ לרצועה, והוחלפו בנגמ"שי פומ"ה ואכזרית (וב-2005 גם באבטיפוס של הנמ"ר), הממוגנים בכבדות נגד איומי רש"ק חלול. בנוסף, דחפורי הדי-9 שפועלים ברצועת עזה שודרגו במיגון כלוב נגד רקטות ה-RPG, ומיגון זה הוכיח את יעילותו. ב-2011 יירטה מערכת מעיל רוח הישראלית, המותקנת על גבי טנק מרכבה סימן 4, רקטת RPG שנורתה לעבר הטנק.
עם זאת, נגמ"שים המשיכו להילחם בתוך רצועת עזה, עד לתקרית הנגמ"ש בשג'אעיה שבה פעם נוספת רקטת RPG השמידה לחלוטין נגמ"ש M-113 וגרמה להרוגים רבים.
היסטוריה ותפוצה > משתמשים

רוסיה רוסיה (וברית המועצות לשעבר)
ישראל ישראל (בתחילה היה בשימוש צה"ל כנשק שלל וכיום בייצור מקומי מוגבל)
הרשות הפלסטינית הרשות הפלסטינית: ארגוני הטרור השונים, בהם פת"ח, חמאס והג'יהאד האסלאמי הפלסטיני
לבנון לבנון (כולל חזבאללה)
איראן איראן מייצרת גרסאות משלה ל-RPG-7
ארצות הברית ארצות הברית (מיוצר על ידי Airtronic USA‏)
אינדונזיה אינדונזיה
אלבניה אלבניה
אלג'יריה אלג'יריה
אסטוניה אסטוניה
אפגניסטן אפגניסטן – הטליבאן משתמש ברקטות RPG-7 רבות, בעיקר כנשק שלל.
ארמניה ארמניה
בולגריה בולגריה
בנגלדש בנגלדש
גאורגיה גאורגיה
דרום אפריקה דרום אפריקה
הודו הודו
הונגריה הונגריה
הממלכה המאוחדת הממלכה המאוחדת (צבא בריטניה)
ונצואלה ונצואלה
וייטנאם וייטנאם
לאוס לאוס
לוב לוב – במלחמת האזרחים בלוב טילי RPG רבים נטלו חלק ניכר אצל כל הצדדים.[דרוש מקור]
לטביה לטביה
ליטא ליטא
מולדובה מולדובה
מונגוליה מונגוליה
מיאנמר מיאנמר
מלזיה מלזיה
מלטה מלטה
מצרים מצרים (מיוצר ברישיון)
מקסיקו מקסיקו
סודאן סודאן
סומליה סומליה
סוריה סוריה
הרפובליקה העממית של סין הרפובליקה העממית של סין (מיוצר ברישיון על ידי נורינקו תחת השם Type 69 RPG)
עיראק עיראק
פולין פולין
פקיסטן פקיסטן (מיוצר ברישיון)
פרו פרו
צ'כיה צ'כיה
קוריאה הצפונית קוריאה הצפונית
קובה קובה
קזחסטן קזחסטן
קמבודיה קמבודיה
קפריסין קפריסין
קרואטיה קרואטיה
רומניה רומניה
טורקיה טורקיה
ראו גם

RPG-29
רקטה נגד טנקים
מטול רימונים
בזוקה (כלי נשק)
פאנצרפאוסט
לאו (נשק)
ביאורים

↑  ראשי תיבות באנגלית – Rocket Propelled Grenade שהן תרגום של ручной противотанковый гранатомет ברוסית, או בתעתיק עברי: "רוצ'נוי פרוטיבוטנקוביי גראנאטומיוט".
↑  רוב הדיווחים מזהים את הרקטה שנורתה כרקטה של RPG-7, אך יש מספר דיווחים הטוענים שהרקטה שנורתה הייתה של RPG-29 המתקדם יותר.
הערות שוליים

↑  TRADOC BULLETIN 1, Range and Lethality of U.S. and Soviet Anti-Armour Weapons. United States Army Training And Doctrine Command. 30 בספטמבר 1975. {{cite book}}:  (עזרה)
↑  אליאור לוי ויואב זיתון, לראשונה: מערכת "מעיל רוח" מנעה פגיעה בטנק, באתר ynet, 1 במרץ 2011
↑  יירוט מבצעי ראשון ל"מעיל רוח": הישג היסטורי לצה"ל, דובר צה"ל, 2 במרץ 2011
↑  15 Israeli soldiers wounded in training mishap, AP Worldstream ; February 13, 2003 "Israeli infantry units use the Russian-designed RPG-7 rocket launcher"
↑  ‏Airtonic RPG-7(USA) datasheet.‏
↑  "Still a Killer: Why Russia's Old RPG-7 Rocket Launcher Lives On". The National Interest. 17 באפריל 2021. ארכיון מ-3 באפריל 2022. נבדק ב-3 באפריל 2022. {{cite web}}:  (עזרה)
↑  home
↑  Sinar Light Antitank Rocket
|  נשק קל עכשווי של צה"ל |
| --- | --- | --- |
| נשק אישי/רובה סער | רובה M16 • רובה M16A1 מקוצר • CAR-15‏ • רובה M4A1 • מיקרו-תבור X-95 ו-X-95L • תבור X-95 פלאט-טופ • IWI ערד |      |
| מקלעים | נגב 5.56 מ"מ • נגב קומנדו • נגב NG7‏ • מאג 7.62 מ"מ • בראונינג 0.3 • M2 בראונינג (מק"כ 0.5) |      |
| רובי צלפים | חיל הרגלים: רמינגטון M24‏ • SR-25 Mk 11 • ברק (H-S Precision HTR 2000)‏ • בארט M82A1   יחידות מיוחדות: רמינגטון M24 • מאוזר 86SR‏ • בארט MRAD‏ • בארט REC10‏ • SR-25 Mk 11‏ • רובה צלפים דרגונוב • מקמילן TAC-338 • מקמילן TAC-50 |      |
| רימונים | רימון יד מדגם רימון רסס 26 • מטול רימונים M203 • מטול רימונים M320 |      |
| רקטות כתף | M72 לאו "זרזיר מתכלה" • RPG-7‏ • מטאדור "מפצח האגוזים" ו"מפצח קל משקל" |      |
| כלי נשק נוספים | תת-מקלע מיקרו-עוזי • קלשניקוב AK-47 • רוגר SR-22 • אקדחי גלוק 17 וגלוק 19 • אקדח זיג זאואר SIG P228 |      |
| ראו גם | נשק קל של צה"ל • אמצעי הלחימה של צה"ל • נשק קל • חיל הרגלים • צבא הגנה לישראל |      |
מטול RPG-7 שבשימוש צה"ל
מבנה רקטת PG-7V : 
 I - ראש קרבי, II - מנוע רקטי, III - מטען מאיץ (בוסטר). 
 1 - מרעום, 2 - חרוט מוליך, 3 - מעטפת אווירודינמית, 4 - "ליינר" חרוטי (קוני), 5 - גוף, 6 - חומר נפץ, 7 - מוליך, 8 - נפץ-יזם, 9 - בלוק הזרבובית, 10 - זרבובית, 11 - גוף המנוע הרקטי, 12 - דלק אבש"ש מניע, 13 - מנוע הרקטה (חלק אחורי), 14 - תחל הצתה, 15 - סנפירים, 16 - תרמיל נייר, 17 - מטען אבש"ש, 18 - טורבינה, 19 - נותב, 20 - שסתום מוקצף.
חייל אפגני יורה ברקטת RPG-7 בזמן אימון. שימו לב לרקטה הנפלטת בימין התמונה, ולרשף בצד שמאל.
לוחם מדגים אחיזת ירי במטול
שוטר אפגני מתאמן בירי RPG-7. ניתן לראות את הרשף שנוצר על ידי המאיץ ונפלט אחורנית.
‏חיילי צה"ל במארב ליד אסמאעיליה במלחמת יום הכיפורים, עם RPG-7 שנלקח שלל.
חייל בולגרי עם RPG-7. שימו לב לכוונת ההשלכה עם הנקודה האדומה. מאחור ניתן לראות חייל נוסף שאוחז ב PKM.
מטול RPG-7 תוצרת איראן שנתפס על ידי כוחות צה"ל בלבנון.
חייל אמריקאי מכשיר שוטר אפגני בירי RPG
בן ציון אבא שאול

ערך זה עוסק בראש ישיבת פורת יוסף. אם התכוונתם לנכדו ראש ישיבת אור לציון, ראו .
| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  31 ביולי 1924 כ"ט בתמוז ה'תרפ"ד ירושלים, פלשתינה (א"י) פלשתינה (א"י)
 פטירה:  13 ביולי 1998 (בגיל 73) י"ט בתמוז ה'תשנ"ח ירושלים, ישראל ישראל
 מקום קבורה:  בית העלמין סנהדריה
 מדינה:  ישראל 
 השכלה:  ישיבת פורת יוסף 
 מקום פעילות:  ירושלים
 תקופת הפעילות:  ? – 13 ביולי 1998 
 השתייכות:  חרדים ספרדים
 תחומי עיסוק:  הלכה
 רבותיו:  הרב עזרא עטייה
 בני דורו:  הרב עובדיה יוסף, הרב מרדכי אליהו, הרב שבתי אטון, הרב דוד שלוש והרב חיים דוד הלוי
 חיבוריו:  שו"ת אור לציון
 צאצאים:  הרב אליהו אבא שאול, הרב בן ציון אבא שאול (הנכד)
 
 תפקידים נוספים:  ראש ישיבת פורת יוסף
 
הרב אבא שאול (שני משמאל) עם רבותיו בישיבת פורת יוסף. מימין: הרב משה פרוש לידו הרב יוסף משה עדס הרב מנצור בן שמעון הרב עזרא עטייה הרב בן ציון אבא שאול הרב יעקב חי ציון עדס
הרב אבא שאול ותלמידיו
הרב בן ציון אבא שאול (כ"ט בתמוז ה'תרפ"ד, 31 ביולי 1924 - י"ט בתמוז ה'תשנ"ח, 13 ביולי 1998) היה ראש ישיבת פורת יוסף בירושלים ופוסק הלכה.
ביוגרפיה

נולד בירושלים לבניה ולאליהו אבא שאול שעלה מהעיר לאר (אנ') שבפרס. בילדותו היה אביו גבאי בית הכנסת "אוהל רחל" בשכונת בית ישראל בירושלים. גדל בשכונת שמואל הנביא בירושלים. למד בתלמוד תורה בני ציון. בגיל 11 החל ללמוד בישיבת פורת יוסף ונחשב כבר בבחרותו לעילוי עמקן ומהיר תפיסה, שם למד מהרב יעקב עדס, מחכם צדקה חוצין ומהרב יוסף בבליקי וכן מראש הישיבה הרב עזרא עטייה. על ספסל הלימודים הכיר את בני גילו הרבנים עובדיה יוסף ומרדכי אליהו.
לאחר שנישא להדסה מסעודה בת הרב יוסף חיים שרבני, התגורר ברחוב אלקנה בשכונת תל ארזה שבירושלים, באותו בניין בו התגורר הרב עובדיה יוסף. שימש גם כמוהל.
לימים התמנה לראש ישיבת פורת יוסף, עם הרב יהודה צדקה. בשיעוריו היומיים שארכו כארבע שעות שם דגש נרחב בשיטות רש"י תוספות ורמב"ם על הסוגייא. בשבתות מסר שיעורים בהלכה ובספר מנחת חינוך בבית הכנסת "אהל רחל" בירושלים.
בי"ג בסיון ה'תשמ"ג (מאי 1983), מיד לאחר שסיים להספיד בלוויה של הרב יעקב מוצפי, לקה באירוע מוחי וסבל משיתוק חלקי.
נפטר בי"ט בתמוז ה'תשנ"ח (1998). ספדו לו בין היתר הרב עובדיה יוסף והרב מרדכי אליהו. נקבר בבית העלמין סנהדריה בירושלים.
בסוף ימיו ייסד עם בנו הרב אליהו אבא שאול את ישיבת אור לציון בירושלים.
בישיבה מכון להוצאת ספרים מכתביו שנכנסו גם ללימוד גם בעולם הישיבות האשכנזי. לומדים בה, נכון ל-2018, כ-200 תלמידים.
על שמו ושם ספרו "אור לציון" יש רחובות בערים אשדוד, ביתר עילית ונתיבות, ותלמוד תורה בעיר נתניה.
משפחתו

בנו היחיד הוא הרב אליהו אבא שאול, שהיה ראש ישיבת "אור לציון" (על שמו) עד לפטירתו.
לרב אבא שאול ארבעה אחים ותשע אחיות. אחיו הצעיר, הרב יצחק, חיבר את סדרת הספרים "שמחה לאיש". אח נוסף, יעקב שאול, היה מזכירו האישי של הרב יצחק אייזיק הלוי הרצוג, ולימים מנהל מחלקת הישיבות במשרד הדתות. אחותו דבורה היא אלמנתו של הדיין הרב עמנואל זרביב אב"ד לשעבר בבית הדין הרבני בתל אביב.
דרך לימודו ופסיקתו

בספריו הוא פוסק בדרך כלל על פי החיד"א והבן איש חי. הוא מתחשב רבות בדעתו של החזון איש, וכמוהו הוא סבור שתלמיד חכם שהגיע להוראה יכול להכריע בספקות מדעתו.
אופן לימודו היה עמקני והתעכב להבין כל מילה בסוגיית הגמרא שאותה למד. את סגנון לימוד זה קיבל מרבו רבי עזרא עטיה.
ספריו

בתחילה לא רצה להדפיס את ספריו, אולם לאחר שהחלים ממחלה קשה, שינה את דעתו.
ספריו > שו"ת בהלכה

אור לציון תשובות א - שאלות ותשובות על ד' חלקי השולחן ערוך, תשמ"ז
אור לציון תשובות ב - בענייני אורח חיים, עד סוף הלכות שבת (מקביל לסימנים א-שדמ בשולחן ערוך אורח חיים), תשנ"ג
אור לציון תשובות ג - המשך אורח חיים, הלכות ראש חודש עד סוף הלכות תעניות (מקביל לסימנים תיז-תקסח בשולחן ערוך), תשס"ה
אור לציון תשובות ד - המשך אורח חיים, הלכות ראש השנה עד סוף הלכות פורים (מקביל לסימנים תקפא-תרצז בשולחן ערוך), שנת תשע"ד
אור לציון תשובות ה - יורה דעה, הלכות שחיטה עד הלכות יין נסך (מקביל לסימנים א-קלח), תש"פ
אור לציון - שביעית - שו"ת בענייני שמיטה, ביאורים למשניות מסכת שביעית, וחידושים על הרמב"ם, תשנ"ד
ספריו > חידושים על הש"ס

אור לציון - על מסכת יבמות, תש"נ
אור לציון - על מסכת כתובות (חלק א) (חלק ב)
אור לציון - על מסכת קידושין, ג' חלקים
ספריו > מוסר והשקפה

אור לציון חכמה ומוסר ("זיכרון הדסה") - דברי מוסר והשקפה לבחור ישיבה, תשנ"ה
אור לציון חכמה ומוסר חלק ב' - דברי מוסר והשקפה, תשפ"ג
הגדה של פסח אור לציון - לקט מדברי תורתו
תפארת ציון - הספדים עליו והספדים שנשא
ספרו אור לציון חלק ב' יצא לאור בשנת תשנ"ג, אחרי שלקה באירוע מוחי. הרב עובדיה יוסף טען שאין לסמוך על חלק זה משום שלדעתו רבות מן התשובות בספר לא נכתבו על ידו אלא על ידי תלמידיו, ובשו"ת יביע אומר הרב מונה כמאתיים השגות על הפסיקות בספר זה.
עם זאת עורכי הספר, הרב משה פטרובר והרב שלמה ידידיה זעפראני הכחישו את הדברים בתוקף. גם הרב אליעזר מלמד כתב שניכר כי הדברים הם של הרב אבא-שאול.
מתלמידיו

בנו יחידו הרב אליהו אבא שאול - ראש ישיבת אור לציון ירושלים
הרב ראובן אלבז - חבר מועצת חכמי התורה וראש ישיבת אור החיים ירושלים
הרב אליהו בן חיים - ראב"ד בית דין הספרדי בקווינס ניו יורק
הרב יצחק ברכה - ראש ישיבת עטרת יצחק, ירושלים
הרב בנימין בצרי - ראש ישיבת בית יוסף - רב שכונת קריית האבות ו' החדשה, באר שבע
הרב שאול גבאי - ראש ישיבת "אמרי דעת" בירושלים, ומחבר ספרי "שערי דעת"
הרב שמעון גבאי - ראש ישיבת "תפארת למשה" בנתניה
הרב יעקב זכריה - ראש ישיבת לב אליהו
הרב אליהו טופיק - ראש ישיבת באר יהודה
הרב יעקב יוסף - רב שכונת "גבעת משה" וראש מוסדות חזון יעקב - בורכוב ירושלים
הרב יהודה כהן - ראש ישיבת "יקירי ירושלים"
הרב בן ציון מוצפי - ראש ישיבת "בני ציון" בירושלים
הרב יעקב חיים סופר - מראשי ישיבת כף החיים בירושלים
הרב ברוך שרגא - אב"ד ירושלים ורב שכונת גבעת שפירא
הרב יעקב תופיק אביעזרי - רב העיר ביתר עילית
לקריאה נוספת

אפרים לוי, מראה האש, ביוגרפיה מצולמת.
שלום מאיר ולך, רבינו האור לציון - שלושה כרכים.
הערות שוליים

↑  היו שטענו כי גרמו לכך עלבונות פומביים שהטיח בו משתתף בהלוויה, על שהוא "ציוני" ואינו רשאי להספיד את הרב מוצפי. ראו: בית נאמן גיליון 120, הערה 11)
↑  לדוגמה, לגבי שיעורי תורה פסק בדאורייתא כשיטת החזון איש אף שפסיקה זו סותרת את מסורת הספרדים. אור לציון הקדמה לחלק ב'
↑  שו"ת אור לציון חלק א' סימן ז; זאת בניגוד למשל לדעת הרב עובדיה יוסף, שפסיקתו נשענת בדרך כלל על דעות קודמות. ראו למשל בגיליון ספר האור לציון של הרב עובדיה בסימן ז' הנ"ל, שכתב: "בדור יתום זה אין להכריע... בניגוד לכללים המבוארים בספרים"; ילקוט יוסף סימן קפד, סוף הערה ד. סימן רע"ב הערה נ'.
↑  איגוד עמלי התורה, הקהילות - גיליון ד', ירושלים: הוצאת טקסט רץ, 2020
↑  כך על פי דבריו בהקדמתו לספר אור לציון חלק א. וכך אמר בטקס הוצאת הספר, כפי שניתן לראות בסרטון באתר יוטיוב
↑  יביע אומר חלק ט סוף סימן קח: "דלאו מר בריה דרבינא חתים עלייהו, וכמה דברים מהפסקים הללו נאמרו בשעת חוליו של הרה"ג ר' בן ציון שאול ז"ל, ותלמידיו הוסיפו וגרעו כפי שעלה על דעתם, וסברו שכן דעת רבם, ואיך אפשר לסמוך על זה, כאשר אין האיש בביתו".
↑  חלק ט סימן קט
↑  אור לציון תשובות ב, בהקדמת הספר.
↑  בהקדמה לספר פניני הלכה שבת חלק א כתב הרב מלמד: "בשו"ת אור לציון מצאתי אוצרות, ואמנם יש טוענים נגדו שנכתב בזקנותו של המחבר על ידי תלמידים, ולא לובן ובוסס כראוי על ידי מקורות. אולם מתוך הלכותיו ניכר, שהמחבר היה דן בדעתו בסוגיות אלו במשך שנים, ומתוך שנצרפו בדעתו, יצאה מסקנתו בהירה ומלובנת, ועל ידה מתיישבות קושיות שונות"
| 0 | 1 | 2 |
| --- | --- | --- |
| הקודם: עזרא עטיה |  ראש ישיבת פורת יוסף יחד עם הרב יהודה צדקה במקביל לרב שלום כהן | הבא: הרב משה צדקה |
| --- | --- |
בקרת זהויות :  NLI: 987007307073205171  ISNI: 0000 0001 1186 5737  LCCN: n88210365  VIAF: 162784471   WorldCat (עם VIAF): 162784471 
קברי הרב בן ציון אבא שאול ואשתו הדסה מסעודה בבית הקברות סנהדריה
ישיבת אור לציון (2017) בירושלים. נוסדה על ידי הרב אבא שאול לפני מותו, ובראשה עומד נכדו הרב בן ציון אבא שאול
ג'ואנה סקנלן

| --- | --- |

 לידה:  27 באוקטובר 1961 (בת 63) וסט קירבי, הממלכה המאוחדת הממלכה המאוחדת
 מדינה:  הממלכה המאוחדת 
 תקופת הפעילות:  מ-1997 
 עיסוק:  תסריטאית
 מקום לימודים:  קווינס קולג'  ניו הול סקול  Howell's School 
 פרופיל ב-IMDb
 
ג'ואנה סקנלן (באנגלית: Joanna Scanlan; נולדה ב-27 באוקטובר 1961) היא שחקנית ותסריטאית אנגלייה. היא מוכרת בעיקר מהופעותיה בסדרות קומיות בריטיות כגון "The Thick of It", הסדרה הסטירית "קדימה מתחילים!", "Puppy Love", הסדרה המשטרתית "בלי לפגוע" (No Offence) ובסרט "ברידג'ט ג'ונס בייבי".
ביוגרפיה

סקנלן נולדה בווסט קירבי שבמחוז צ'שייר. היא בתם של בעלי מלון, ועברה עם הוריה לוויילס בגיל שלוש, שם הם קנו את המלון "רות'ין קאסל". היא למדה בדנבי, ואחר כך למדה היסטוריה בקווינס קולג' שבאוניברסיטת קיימברידג'. באוניברסיטה הצטרפה למועדון התיאטרון "קיימברידג' פוטלייטס" והתיידדה עם טילדה סווינטון.
קריירה

אחרי סיום הלימודים הצטרפה סקנלן לצוות האקדמי של לסטר פוליטקניק, והייתה מרצה לדרמה במשך חמש שנים. אחר כך עבדה בתפקיד דומה במשך שלוש שנים ב-"Arts Council of Great Britain".
אחרי פירוק מועצת האמנות ב-1994, החליטה סקנלן בגיל 34 להתחיל לשחק באופן מקצועי. עד מהרה החלה להופיע בתפקיד אחות בסדרה "Peak Practice" של ITV1. היא גילמה דמויות של אחיות פעמים אחדות בתחילת הקריירה שלה, כמו תפקיד המיילדת בסרט "בת בולין האחרת" בכיכובן של נטלי פורטמן וסקרלט ג'והנסון. אחר כך שיחקה בדמות אחות לצדו של אדריאן אדמונדסון בתפקיד רופא בסדרה הכושלת "Doctors and Nurses", וכן בדמות הרופאה ד"ר דיאנה דיבס בסדרה "דוק מרטין" בכיכובו של מרטין קלונס.
הסדרה "קדימה מתחילים!" נכתבה על ידי סקנלן יחד עם ג'ו ברנד וויקי פפרדין שגם מככבות בה. העונה הראשונה זכתה לשבחים ממבקרי הטלוויזיה בבריטניה ושבחים על הופעותיהם של השחקנים, והתיאור הריאלי של המצב בבתי החולים של שירות הבריאות הלאומי (NHS).
ב-2009 היו שלוש הכותבות מועמדות לפרס אגודת הטלוויזיה המלכותית (אנ'), לתסריט הטוב ביותר בקומדיה.
ב-2010 היו סקנלן וברנד מועמדות לפרס באפט"א לטלוויזיה לשחקנית הטובה ביותר בתפקיד קומי.
בשנת 2017 שיחקה בסרט הדרמה העצמאי "קדחת הצבעונים" לצידן של אליסיה ויקנדר וקארה דלווין.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 | נערה עם עגיל פנינה | Girl with a Pearl Earring | טאניקי |  |
| 2005 |  | A Little Trip to Heaven | גוזי |  |
| 2005 | קינקי בוטס | Kinky Boots | טריש |  |
| 2006 | רמז לסקנדל | Notes on a Scandal | סו הודג' |  |
| 2007 | אבק כוכבים | Stardust | מורמו |  |
| 2007 |  | Grow Your Own | ברברה |  |
| 2008 | בת בולין האחרת | The Other Boleyn Girl | המיילדת של מרי |  |
| 2009 | בסוד העניינים | In the Loop | רוז |  |
| 2011 |  | Hot Hot Hot | מארי-אן |  |
| 2013 | האישה הנעלמת | The Invisible Woman | קתרין דיקנס |  |
| 2014 |  | Get Santa | רות' |  |
| 2014 | עדות נעורים | Testament of Youth | הדודה בל |  |
| 2015 | סרט על חינוך רע | The Bad Education Movie | סוזן פולטר |  |
| 2016 | ברידג'ט ג'ונס בייבי | Bridget Jones' Baby | קאת'י |  |
| 2017 | איך לדבר עם בחורות במסיבות | How to Talk to Girls at Parties |  |  |
| 2017 | קדחת הצבעונים | Tulip Fever | גברת אוברוולט |  |
| 2019 | דולי ויילד המופלאה (אנ') | How to Build a Girl | גברת בלינג |  |
| 2020 | אחרי האהבה | After Love | מרי חוסיין |  |
| 2022 |  | This Is Christmas | לינדה |  |
| 2023 | מכתבים קטנים ומרושעים (אנ') | Wicked Little Letters | אן |  |
| 2024 | הנס של ג'וי | Joy |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 | ג'יין אייר | Jane Eyre | בסי |  |
| 2000 |  | Spaced | טינה |  |
| 2000 |  | Coming Soon | קולדיה |  |
| 2001 | המשפחה שלי | My Family | סייעת לרופא שיניים | בפרק "'Tis Pity She's a Whore" |
| 2001 |  | Fun at the Funeral Parlour | גברת מריון בובס |  |
| 2005–2012 |  | The Thick of It | טרי קוורלי | סדרת טלוויזיה |
| 2009 |  | Home Time | גברת פיטמן |  |
| 2009–2012 | קדימה מתחילים! | Getting On | האחות דן פליקסטר |  |
| 2011 | דוק מרטין | Doc Martin | ד"ר דיאנה דיבס | בפרק "Preserve the Romance" |
| 2012 | סטלה | Stella | ננסי |  |
| 2013 |  | Heading Out | טוריה |  |
| 2013 | תעלומה באחוזת פמברלי | Death Comes To Pemberley | גברת ריינולדס |  |
| 2013–2014 | עושים בית ספר | Big School | גברת ג'נין קלב |  |
| 2014 |  | Puppy Love | נאנה V |  |
| 2014 | רציחות במידסומר | Midsomer Murders | קלרה טרוט | בפרק "The Killings of Copenhagen" |
| 2014 | כבוד הכומר | Rev. | ג'יל מלורי |  |
| 2014 | מאפ ולוצ'יה | Mapp and Lucia | אורסולה "אורסי" פילסון |  |
| 2018-2015 | בלי לפגוע | No Offence | מפקחת בילוש ויוויאן דירינג | תפקיד ראשי (3 עונות); 21 פרקים |
| 2015 |  | Fungus the Bogeyman | מידרו |  |
| 2015 | מחזיקות מעמד | Getting On | דן פליקסטר | פרק אחד |
| 2017 | חלומות חשמליים | Electric Dreams | סו | פרק אחד |
| 2018 | האישה בלבן | The Woman in White | גברת ויזי | מיני-סדרה |
| 2018 | סאלי לנצח | Sally4Ever | סטלה | סדרת טלוויזיה (פרק אחד) |
| 2018 | רקוויאם | Requiem | ג'ניס גריי | מיני-סדרה |
| 2020 | דרקולה | Dracula | אמא סופרים | סדרת טלוויזיה |
| 2020 |  | McDonald & Dodds | קלי מולקריבי | פרק: "A Wilderness of Mirrors" |
| 2021 |  | The Larkins | מא לארקין | תפקיד ראשי; 7 פרקים |
| 2022 | ג'נטלמן ג'ק |  | איזבלה | 2 פרקים |
| 2024 | שערורייה מלכותית למדי | A Very Royal Scandal | אמנדה | מיני-סדרה של אמזון פריים וידאו |